PREB โบรกฯชูปันผลงวดสุดท้ายปี 60 ยังสูงหุ้นละ 0.80 บ. XD 10 พ.ค.
PREB โบรกฯชูปันผลงวดสุดท้ายปี 60 ยังสูงหุ้นละ 0.80 บ. XD 10 พ.ค.
16 มี.ค. 2561

บล.ดีบีเอส วิคเคอร์ส ระบุในบทวิเคราะห์วันนี้(16 มี.ค.) ว่า บริษัท พรีบิลท์ จำกัด (มหาชน) หรือ PREB  ประกาศจ่ายปันผลงวดสุดท้ายปี 60 เป็นเงินสดเป็น 0.80 บาท XD 10 พ.ค.61 และจ่ายปันผล 25 พ.ค.61 (SET)
ผลกระทบ: เป็นบวกแต่แค่เพียงระยะสั้น เพราะเงินปันผลที่จ่ายคิดเป็นอัตราผลตอบแทนสูงเป็ย 6.8% คาดว่าระยะสั้นราคาหุ้นจะปรับขึ้นรับข่าว ทั้งนี้ในงวดปี 60 นับว่าบริษัทจ่ายปันผลสูงมาก งวดครึ่งแรกของปีจ่ายไปก่อนหน้าถึง 1.00 บาท รวมทั้งปี 60 จ่ายปันผลรวม 1.80 บาท ซึ่งมีผลมาจากกำไรจากการขายหุ้นบริษัทในกลุ่มออกไปคือ Built Land ให้กับอดีตรองประธานกรรมการบริษัท
โดยปี 60 มีกำไรพิเศษมากถึง 312 ล้านบาท จึงจ่ายปันผลได้สูงเป็นพิเศษ แต่คาดว่าตั้งแต่ปีนี้เป็นต้นไป จะไม่ได้จ่ายปันผลมากๆเช่นนี้แล้ว เนื่องจากไม่มี Built Land ที่จะให้รายได้ด้านอสังหาริมทรัพย์มาตั้งแต่ปี 60 แล้ว หลักๆมีแต่เพียงรายได้และกำไรจากการก่อสร้าง
แต่ส่วนที่ไปลงทุน 40% ในบริษัท พรีเมี่ยมเพลส ดีเวลลอปเม้นท์ ซึ่งพัฒนาคอนโดใกล้รถไฟฟ้าสายสีเขียว มูลค่าประมาณ 1.4-1.5 พันล้านบาทนั้น คาดว่าจะเริ่มโอนได้ช่วงปลายปีนี้ จะให้มีกำไรตามส่วนได้เสียเข้ามายัง PREB ปีนี้และปีหน้าประมาณ 12 และ 66 ล้านบาท ตามลำดับ อันเป็นไปตามระยะเวลาการโอนและสัดส่วนการถือหุ้น แต่ก็ไม่เพียงพอที่จะชดเชยรายได้และกำไรที่เคยได้รับจาก Built Land จึงคาดว่ากำไรสุทธิปี 61 จะปรับลงอย่างมากเบื้องต้นคาดว่า -50% เทียบกับปี 60 และอัตราผลตอบแทนปันผลคาดว่าจะกลับเข้าสู่ภาวะปกติประมาณ 4.9%-5.0% ด้วยนโยบายจ่ายปันผลไม่เกิน 50% ดังนั้นการเข้าไปเก็งกำไรปันผลที่สูงงวดสุดท้ายปี 60 จึงเป็นเรื่องระยะสั้น